Tam ti jikʼwchinékich,
nin exóbaliltsik na Jesús kʼale ban pujal,
ochichtsik ban tan ani in tujúchtsik tám kin watʼnaꞌ an pujal abal ka kʼaletsik Kapernaúm.
Jikʼwchinékich alwaꞌ ani na Jesús yabél ulnek xon ti jajáꞌtsik kʼwajat.
An jaꞌ u múlákʼ asta tʼekʼat,
kom u wawꞌnal jun i chapik ikʼ.
Tam tin belámalichtsik bóꞌ o akak i kilómetro,
in chuꞌutsik na Jesús ti utel ban tan,
tál belal tin éb an jaꞌ ani jikʼeytsik tʼajat.
Por utsantsik enchéꞌ kʼal na Jesús:
―¡Nanáꞌ,
yab ki jikʼeytsik!
Tam tin achʼaꞌtsik jechéꞌ,
in utsaꞌichtsik tám ka ochich ban tan ani junwékʼi ti ulichtsik ban chabál xon tin ulúmaltsik neꞌech.